Unknown title

O‘zbekiston Respublikasi Vazirlar Mahkamasining “Din sohasidagi ma’naviy-ma’rifiy, ta’lim ishlarini va faoliyatni yanada takomillashtirishda ijtimoiy ko‘mak va imtiyozlar berish to‘g‘risida” 2003-yil 22-avgustdagi 364-son qarorining 3-bandini bajarish maqsadida:
 1. Belgilab qo‘yilsinki, O‘zbekiston Respublikasi hududidagi diniy tashkilotlar 2003-yilning 1-sentabridan boshlab ularga ko‘rsatiladigan kommunal xizmatlar (tabiiy gaz, ichimlik suvi, issiqlik energiyasi, elektr energiyasi, telefon, oqova suv va maishiy chiqindilarni tashish)ga to‘lovlarni aholi uchun belgilangan tariflar bo‘yicha to‘laydilar.
 2. Mazkur farmoyishning bajarilishini nazorat qilish O‘zbekiston Respublikasining Bosh vaziri O‘. Sultonov zimmasiga yuklansin.